GNOMEs dokumentationsprojekt
gnome-doc-list@gnome.org
Michael Hill
mdhillca@gmail.com
Kom trådløst på internettet.
scootergrisen
2015-2016, 2019-2021
Alan Mortensen
2023

# Opret forbindelse til et trådløst netværk

Har du en computer med en trådløs adapter, kan du oprette forbindelse til et trådløst netværk, der er inden for rækkevidde for at få adgang til internettet, se delte filer på netværket og så videre.

Åbn systemmenuen fra højre side af toppanelet.

Vælg Wi-fi. Sektionen Wifi i menuen udfoldes.

Klik på navnet på det netværk, du vil forbinde til.

Hvis navnet på netværket ikke vises, skal du rulle ned på listen. Hvis du stadig ikke kan se netværket, er du muligvis uden for rækkevidde, eller netværket kan være skjult.

Er netværket beskyttet med en adgangskode (krypteringsnøgle), skal du indtaste adgangskoden, når du bliver bedt om det, og klikke på Forbind.

Hvis du ikke kender nøglen, kan du måske finde den i bunden af den trådløse router eller basestation, eller i dens brugsanvisning, eller du skal måske spørge den person, der administrerer det trådløse netværk.

Netværksikonets udseende vil ændres, når computeren forsøger at forbinde sig til netværket.

Hvis det lykkes at oprette forbindelse, ændres ikonet til en prik med flere buede streger over sig (). Flere streger indikerer en stærkere forbindelse til netværket. Færre streger betyder, at forbindelsen er svagere og måske ikke særlig stabil.

Hvis det lykkes at oprette forbindelse, ændres ikonet til en prik med flere buede streger over sig (). Flere streger indikerer en stærkere forbindelse til netværket. Færre streger betyder, at forbindelsen er svagere og måske ikke særlig stabil.

Lykkes det ikke at oprette forbindelse, kan du blive bedt om din adgangskode igen, eller du får måske at vide, at forbindelsen er blevet afbrudt. Der er en række ting, der kan have forårsaget dette. Du har måske indtastet den forkerte adgangskode, det trådløse signal kan være for svagt, eller din computers trådløse kort kan have et problem. Se for mere hjælp.

En stærkere forbindelse til et trådløst netværk betyder ikke nødvendigvis, at du har en hurtigere internetforbindelse, eller at du får hurtigere downloadhastigheder. Den trådløse forbindelse forbinder din computer med enheden, der leverer internetforbindelsen (f.eks. en router eller et modem), men de to forbindelser er faktisk forskellige, og vil derfor køre med forskellige hastigheder.