Mulige årsager kan være løse kabler og hardwareproblemer.
GNOMEs dokumentationsprojekt
gnome-doc-list@gnome.org
scootergrisen
2015-2016, 2019-2021
Alan Mortensen
2023

# Min computer tænder ikke

Der er en række grunde til, at din computer ikke vil tænde. Dette emne giver et kort overblik over nogle af de mulige årsager.

# Computeren er ikke tilsluttet, batteriet er tomt eller kablet er løst

Sørg for, at computerens strømkabler er sat ordentligt i, og at der er tændt for stikkontakten. Sørg for, at skærmen også er tilsluttet og tændt. Hvis du har en bærbar computer, skal du tilslutte strømkablet (i tilfælde af at det er løbet tør for batteri). Det kan også være en god idé at kontrollere, om batteriet er sat korrekt på plads (tjek undersiden af den bærbare computer), hvis det er aftageligt.

# Problemer med computerens hardware

En komponent på din computer kan være ødelagt eller have en funktionsfejl. Hvis dette er tilfældet, skal du få din computer repareret. Almindelige fejl omfatter en ødelagt strømforsyningsenhed, forkert monterede komponenter (såsom hukommelsen eller RAM) og et defekt bundkort.

# Computeren bipper og slukker bagefter

Hvis computeren bipper flere gange, når du tænder den og derefter slukker (eller ikke starter), kan det være tegn på, at den har registreret et problem. Disse bip omtales nogle gange som bipkoder, og mønsteret af bip er beregnet til at fortælle dig, hvad problemet med computeren er. Forskellige producenter bruger forskellige bipkoder, så du bliver nødt til at kigge i manualen til din computers bundkort eller aflevere din computer til reparation.

# Computerens blæser kører, men der er ikke noget på skærmen

Først skal du undersøge. om skærmen er tilsluttet og tændt.

Dette problem kan også skyldes en hardwarefejl. Blæserne kan tænde, når du trykker på tænd/sluk-knappen, men andre vigtige dele af computeren kan muligvis ikke tænde. I dette tilfælde skal du indlevere din computer til reparation.