GNOMEs dokumentationsprojekt
gnome-doc-list@gnome.org
En hardware-/enhedsdriver gør det muligt for din computer at bruge enheder som er forbundet til den.
scootergrisen
2015-2016, 2019-2021
Alan Mortensen
2023

# Hvad er en driver?

Enheder er de fysiske “dele” af din computer. De kan være eksterne som printere og skærme eller interne som grafik- og lydkort.

For at din computer skal kunne bruge disse enheder, skal den vide, hvordan den kommunikerer med dem. Dette gøres af et stykke software kaldet en enhedsdriver.

Når du tilslutter en enhed til din computer, skal du have den korrekte driver installeret, for at den pågældende enhed kan fungere. Hvis du f.eks. tilslutter en printer, men den korrekte driver ikke er tilgængelig, vil du ikke kunne bruge printeren. Normalt bruger hver enhedsmodel en driver, der ikke er kompatibel med nogen anden model.

I Linux er driverne til de fleste enheder installeret som standard, så alt burde virke, når du tilslutter det. Det kan dog være, at driverne skal installeres manuelt eller måske slet ikke er tilgængelige.

Derudover er nogle eksisterende drivere ufuldstændige eller virker kun delvist. For eksempel kan du opleve, at din printer ikke kan udføre dobbeltsidet udskrivning, men ellers er fuldstændig funktionel.