GNOMEs dokumentationsprojekt
gnome-doc-list@gnome.org
Natalia Ruz Leiva
nruz@alumnos.inf.utfsm.cl
Michael Hill
mdhillca@gmail.com
Rafael Fontenelle
rafaelff@gnome.org
Brug Diskforbrugsanalyse, Systemovervågning eller Forbrug til at tjekke plads og kapacitet.
scootergrisen
2015-2016, 2019-2021
Alan Mortensen
2023

# Tjek hvor meget diskplads der er tilbage

Du kan kontrollere, hvor meget diskplads der er tilbage med Diskforbrugsanalyse, Systemovervågning eller Forbrug.

# Tjek med Diskforbrugsanalyse

Sådan kontrollerer du den ledige diskplads og diskkapaciteten ved hjælp af Diskforbrugsanalyse:

Åbn Diskforbrugsanalyse fra Aktivitetsoversigten. Vinduet viser en liste over filplaceringer sammen med brugen og kapaciteten for hver enkelt.

Klik på et af elementerne på listen for at få vist en detaljeret oversigt over brugen af det pågældende element. Klik på menuknappen og derefter på Skan mappe … for at skanne et andet sted.

Oplysningerne vises i henhold til mappe, størrelse, indhold, og hvornår dataene sidst blev ændret. Du kan se flere oplysninger i Diskforbrugsanalyse.

# Tjek med Systemovervågning

Sådan kontrollerer du den ledige diskplads og diskkapaciteten ved hjælp af Systemovervågning:

Åbn programmet Systemovervågning fra Aktivitetsoversigten.

Vælg fanebladet Filsystemer for at få vist systemets partitioner og diskpladsforbrug. Oplysningerne vises i henhold til Samlet, Ledig, Tilgængelig og I brug.

# Tjek med Forbrug

Sådan kontrollerer du den ledige diskplads og diskkapaciteten ved hjælp af Forbrug:

Åbn programmet Forbrug fra Aktivitetsoversigten.

Vælg fanen Lager for at få vist samlet Anvendt og Tilgængelig diskplads på systemet samt den diskplads, der bruges af Styresystemet og almindelige brugermapper.

Diskplads kan frigøres fra brugerens mapper og undermapper ved at markere afkrydsningsfeltet ud for mappenavnet.

# Hvad hvis disken er for fuld?

Er disken for fyldt, bør du:

Slette filer, som ikke er vigtige, eller du ikke bruger mere.

Tage en sikkerhedskopi af de vigtige filer, som du ikke har brug for i et stykke tid, og slette dem fra drevet.