Bastien Nocera
hadess@hadess.net
Parre bestemte enheder med din computer.
scootergrisen
2015-2016, 2019-2021
Alan Mortensen
2023

# Parringsinstruktioner til bestemte enheder

Selv hvis det lykkedes dig at finde manualen til en enhed, så indeholder den måske ikke nok information til at foretage parring. Her er detaljer til nogle få almindelige enheder.

# Joypads til PlayStation 5

Mens du holder Create-knappen nede, trykkes på PS-knappen, indtil lysbjælken blinker. Dermed bliver enheden synlig, så den kan parres som enhver anden Bluetooth-enhed.

# Joypads til PlayStation 4

Knapkombinationen PS og “Share”, som bruges til at parre joypad'en, kan også bruges til at gøre joypad'en synlig og parre den som enhver anden Bluetooth-enhed.

Enhederne kan også bruge “kabelparring”. Sæt joypadsene i via USB med Indstillinger for Bluetooth åbent, og Bluetooth tændt. Du bliver spurgt om at opsætte joypadsene uden at skulle trykke på knappen PS. Frakobl dem og tryk på knappen PS for at bruge dem med Bluetooth.

# Joypads til PlayStation 3

Enhederne bruger “kabelparring”. Sæt joypadsene i via USB med Indstillinger for Bluetooth åbent, og Bluetooth tændt. Når der er blevet trykket på knappen PS, bliver du spurgt, om joypadsene skal opsættes. Frakobl dem og tryk på knappen PS for at bruge dem med Bluetooth.

# BD-fjernbetjening til PlayStation 3

Hold knapperne “Start” og “Enter” nede på samme tid i omkring 5 sekunder. Herefter kan du vælge fjernbetjeningen i enhedslisten som du plejer.

# Fjernbetjeninger til Nintendo Wii og Wii U

Brug den røde synkroniseringsknap i batterirummet til at starte parringsprocessen. Andre knapkombinationer bevarer ikke parringsinformation, så det vil hurtigt være nødvendigt at starte forfra igen. Bemærk også, at noget software som f.eks konsolemulatorer har brug for direkte adgang til fjernbetjeningerne, og at du i disse tilfælde ikke skal opsætte dem i panelet Bluetooth. Se manualen til programmet for instruktioner.

# ION iCade

Tryk på de fire nederste knapper og den øverste hvide knap, og hold dem nede for at starte parringsprocessen. Når parringsinstruktionerne vises, skal du sørge for kun at bruge de fire retninger op, ned, højre, venstre til at indtaste koden, efterfulgt af en af de to hvide knapper yderst til højre for at bekræfte.