Phil Bull
philbull@gmail.com
Andre ting kan være ved at blive downloadet, det kan være, du har en dårlig forbindelse, eller der kan være travlt på denne tid af dagen.
scootergrisen
2015-2016, 2019-2021
Alan Mortensen
2023

# Internettet lader til at være langsomt

Bruger du internettet, og det lader til at være langsomt, er der en række ting, der kan være årsagen til, at det går langsommere.

Prøv at lukke din webbrowser og derefter genåbne den, og afbryd forbindelsen til internettet og opret forbindelsen igen. (Hvis du gør dette, nulstilles en masse ting, der kan få internettet til at køre langsomt.)

Travlt på denne tid af dagen

Internetudbydere sætter normalt internetforbindelser op, så de deles mellem flere husstande. Selvom du opretter forbindelse separat, via din egen telefonlinje eller kabelforbindelse, kan forbindelsen til resten af internettet på telefoncentralen faktisk være delt. Hvis dette er tilfældet, og mange af dine naboer bruger internettet på samme tid som dig, vil du måske opleve en langsom internetforbindelse. Du vil sandsynligvis opleve dette på tidspunkter, hvor dine naboer også er på internettet (f.eks. om aftenen).

Henter mange ting samtidigt

Hvis du eller en anden, der bruger din internetforbindelse, henter flere filer på én gang eller ser videoer, er internetforbindelsen muligvis ikke hurtig nok til at følge med efterspørgslen. I dette tilfælde vil det føles langsommere.

Ustabil forbindelse

Nogle internetforbindelser er bare ustabile, især midlertidige eller dem i områder med meget internettrafik. Hvis du er på en travl café eller et konferencecenter, kan internetforbindelsen være for travl eller simpelthen ustabil.

Lavt signal på den trådløse forbindelse

Hvis du er forbundet til internettet via trådløs (wi-fi), skal du kontrollere netværksikonet i toppanelet for at se, om du har et godt trådløst signal. Hvis ikke, kan internettet være langsomt, fordi du ikke har et meget stærkt signal.

Brug af en langsommere mobil internetforbindelse

Hvis du har en mobil internetforbindelse og bemærker, at den er langsom, har du muligvis bevæget dig ind i et område, hvor signalmodtagelsen er dårlig. Når dette sker, vil internetforbindelsen automatisk skifte fra en hurtig “mobil bredbåndsforbindelse” som 3G til en mere pålidelig, men langsommere forbindelse som GPRS.

Webbrowseren har et problem

Nogle gange støder webbrowsere på et problem, der får dem til at køre langsomt. Dette kan skyldes en række ting: Du kan have besøgt et websted, som browseren har svært ved at indlæse, eller du kan have haft browseren åben i lang tid. Prøv at lukke alle browserens vinduer og derefter åbne browseren igen for at se, om dette gør en forskel.