Phil Bull
philbull@gmail.com
Tilgængelighedsmenuen er det ikon i toppanelet, der ligner en person.
scootergrisen
2015-2016, 2019-2021
Alan Mortensen
2023

# Find tilgængelighedsmenuen

Tilgængelighedsmenuen er stedet, hvor du kan slå nogle af tilgængelighedsindstillingerne til. Du kan finde menuen ved at klikke på det ikon i toppanelet, der ligner en person.

Tilgængelighedsmenuen findes i toppanelet.

Hvis du ikke kan se tilgængelighedsmenuen, så kan du aktivere den i indstillingspanelet Tilgængelighed:

Åbn Aktivitetsoversigten og begynd at skrive Tilgængelighed.

Klik på Tilgængelighed for at åbne panelet.

Tænd for Tilgængelighedsmenu-kontakten.

For at få adgang til menuen med tastaturet, frem for med musen, trykkes på Ctrl Alt Tab for at flytte tastaturfokusset til toppanelet. Knappen Aktiviteter i det øverste venstre hjørne vil blive fremhævet — det fortæller dig, hvilket element i toppanelet som er valgt. Brug piletasterne på tastaturet til at flytte det valgte element til tilgængelighedsmenuikonet og tryk så på Enter for at åbne det. Du kan bruge piletasterne op og ned til at vælge elementer i menuen. Tryk på Enter for at slå det valgte punkt til/fra.