GNOMEs dokumentationsprojekt
gnome-doc-list@gnome.org
Phil Bull
philbull@gmail.com
Tiffany Antopolski
tiffany.antopolski@gmail.com
Michael Hill
mdhillca@gmail.com
Brug længere, mere komplicerede adgangskoder.
scootergrisen
2015-2016, 2019-2021
Alan Mortensen
2023

# Vælg en sikker adgangskode

Gør dine adgangskoder nemme for dig at huske, men meget svære for andre (inklusive computerprogrammer) at gætte.

En god adgangskode hjælper med at holde din computer sikker. Hvis din adgangskode er let at gætte, kan nogen bryde den og få adgang til dine personlige oplysninger.

Folk kunne endda bruge computere til systematisk at forsøge at gætte din adgangskode, så selv en, der ville være svær for et menneske at gætte, kan være ekstremt let for et computerprogram at knække. Her er nogle tips til at vælge en god adgangskode:

Brug en blanding af store og små bogstaver, tal, symboler og mellemrum i adgangskoden. Dette gør det sværere at gætte; der er flere symboler at vælge imellem, hvilket betyder flere mulige adgangskoder, som nogen skal tjekke, når de prøver at gætte dit.

En god metode til at vælge en adgangskode er at tage det første bogstav i hvert ord i en sætning, som du kan huske. Udtrykket kunne være navnet på en film, en bog, en sang eller et album. For eksempel ville “Flatland: A Romance of Many Dimensions” blive til F:ARoMD eller faromd eller f: aromd.

Gør din adgangskode så lang som muligt. Jo flere tegn den indeholder, jo længere tid bør det tage for en person eller computer at gætte det.

Brug ikke ord, der forekommer i en standardordbog på noget sprog. Adgangskodeknækkere vil prøve disse først. Den mest almindelige adgangskode er “password” — folk kan gætte adgangskoder som denne meget hurtigt!

Brug ikke nogen personlige oplysninger såsom en dato, nummerplade eller et familiemedlems navn.

Brug ikke nogen navneord.

Vælg en adgangskode, der kan indtastes hurtigt, for at mindske chancerne for, at nogen kan se, hvad du har skrevet, hvis de tilfældigvis ser dig.

Skriv aldrig dine adgangskoder ned. De kan let blive fundet!

Brug forskellige adgangskoder til forskellige ting.

Brug forskellige adgangskoder til forskellige konti.

Bruger du den samme adgangskode til alle dine konti, vil enhver, der gætter den eller opsnapper den, kunne få adgang til alle dine konti med det samme.

Det kan dog være svært at huske mange adgangskoder. Selvom det ikke er så sikkert som at bruge forskellige adgangskoder til alt, kan det være nemmere at bruge det samme til ting, der ikke betyder noget (såsom websteder), og forskellige til vigtige ting (f.eks. din e-mail).

Ændr din adgangskode jævnligt.