Phil Bull
philbull@gmail.com
Jim Campbell
jcampbell@gnome.org
Paul W. Frields
stickster@gmail.com
Shaun McCance
shaunm@gnome.org
Michael Hill
mdhillca@gmail.com
Opsæt en printer, som er tilsluttet din computer eller dit lokale netværk.
scootergrisen
2015-2016, 2019-2021
Alan Mortensen
2023

# Opsæt en lokal printer

Dit system kan automatisk genkende mange typer printere, når de er tilsluttet. De fleste printere er tilsluttet med et USB-kabel, der sluttes til din computer, men nogle printere forbindes til dit kablede eller trådløse netværk.

Hvis din printer er tilsluttet netværket, bliver den ikke konfigureret automatisk – du skal tilføje den i panelet Printere i Indstillinger.

Sørg for, at printeren er tændt.

Slut printeren til dit system med et passende kabel. Du kan muligvis se aktivitet på skærmen, mens systemet søger efter drivere, og du kan blive bedt om at godkende for at installere dem.

Der vises en meddelelse, når systemet er færdig med at installere printeren. Vælg Udskriv testside for at udskrive en testside, eller Indstillinger for at foretage yderligere ændringer i printeropsætningen.

Hvis din printer ikke blev konfigureret automatisk, kan du tilføje den i printerindstillingerne:

Åbn Aktivitetsoversigten og begynd at skrive Printere.

Klik på Printere.

Afhængigt af dit system skal du måske trykke på Lås op i øverste højre hjørne og skrive din adgangskode, når du bliver spurgt.

Tryk på knappen Tilføj printer ….

I pop op-vinduet vælger du din nye printer og trykker på Tilføj.

Hvis din printer ikke opdages automatisk, men du kender dens netværksadresse, skal du indtaste den i tekstfeltet nederst i dialogboksen og derefter trykke på Tilføj

Vises printeren ikke i vinduet Tilføj printer, skal du muligvis installere printerdrivere.

Når du har installeret printeren, vil du måske ændre din standardprinter.