Juanjo Marín
juanj.marin@juntadeandalucia.es
Ekaterina Gerasimova
kittykat3756@gmail.com
Menu
-tasten åbner en genvejsmenu med tastaturet frem for med et højreklik.
scootergrisen
2015-2016, 2019-2021
Alan Mortensen
2023

# Hvad er Menu-tasten?

Menu-tasten, også kendt som Program-tasten er en tast der findes på nogle Windows-orienterede tastaturer. Tasten er gerne nederst til højre på tastaturet ved siden af Ctrl-tasten, men den kan være placeret forskellige steder på tastaturet alt efter producenten af tastaturet. Den har gerne et billede af en markør oven på en menu: Menu key icon.

Tastens primære funktion er at åbne en genvejsmenu med tastaturet frem for ved at klikke på den højre museknap: det er nyttigt hvis musen eller en lignende enhed ikke er tilgængelig eller når der ikke er en højre museknap.

Menu-tasten udelades nogle gange af hensyn til pladsen, specielt på bærbare tastaturer og bærbare computere. Når det er tilfældet har nogle tastaturer en Menu-funktionstast der kan aktiveres i kombination med funktionstasten (Fn).

Genvejsmenuen er en menu der vises når du højreklikker. Den menu du ser, hvis du ser nogle, afhænger af sammenhænget og funktionen i det område du højreklikkede. Når du bruger Menu-tasten, så vises genvejsmenuen til det område på skærmen som din markør var over da du trykkede på tasten.