Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Andre Klapper
ak-47@gmx.net
Skriv tegn, som ikke findes på dit tastatur inklusive andre alfabeter, matematiske symboler, emojier og dingbats.
scootergrisen
2015-2016, 2019-2021
Alan Mortensen
2023

# Indtast specialtegn

Du kan indtaste og vise tusindvis af tegn fra de fleste af verdens skrivesystemer — selv dem der ikke findes på dit tastatur. Siden viser nogle forskellige måder til at indtaste specialtegn.

# Metoder til at indtaste tegn

# Tegn

Programmet Tegn giver dig mulighed for at finde og indsætte ualmindelige tegn, inklusive emoji, ved at gennemse tegnkategorier eller søge efter nøgleord.

Du kan starte Tegn fra Aktivitetsoversigten.

# Emoji

## Indsæt emoji

Tryk Ctrl;.

Gennemse kategorierne nederst i dialogen eller begynd at skrive en beskrivelse i søgefeltet.

Vælg emojien, der skal indsættes.

# Sammensætningstast

En sammensætningstast er en speciel tast, som giver dig mulighed for at trykke på flere taster efter hinanden for at få et specialtegn. For f.eks. at skrive é med accenttegn, kan du trykke på sammensætningstast og så ' og e.

Tastaturer har ikke en bestemt sammensætningstast. Du kan i stedet definere en af de eksisterende taster på dit tastatur som en sammensætningstast.

## Definér en sammensætningstast

Åbn Aktivitetsoversigten og begynd at skrive Indstillinger.

Klik på Indstillinger.

Klik på Tastatur i sidebjælken for at åbne panelet.

Klik på Sammensætningstast i sektionen Skriv specialtegn.

Slå kontakten for Sammensætningstast til.

Markér afkrydsningsboksen til den tast, du vil indstille som Sammensætningstast.

Luk dialogen.

Du kan skrive mange almindelige tegn med sammensætningstasten f.eks.:

Tryk på sammensætningstasten og så ' efterfulgt af et bogstav for at sætte et accent aigu over (f.eks. é).

Tryk på sammensætningstasten og så ` efterfulgt af et bogstav for at sætte et accent grave over (f.eks. è).

Tryk på sammensætningstasten og så " efterfulgt af et bogstav for at sætte trema over bogstavet (f.eks. ë).

Tryk på sammensætningstasten og så - efterfulgt af et bogstav for at sætte en macron over bogstavet (f.eks. ē).

Se Wikipedias side om sammensætningstasten for flere sekvenser til sammensætningstasten.

# Kodepunkter

Du kan indtaste alle Unicode-tegn med dit tastatur ved at bruge tegnets numeriske kodepunkt. Hvert tegn identificeres af et kodepunkt på 4 tegn. Du kan finde et tegns kodepunkt ved at slå det op i programmet Tegn. Kodepunktet er de fire tegn efter U+.

For at indtaste et tegns kodepunkt skal du trykke på Ctrl Skift U og så skrive koden på 4 tegn og trykke på Mellemrum eller Enter. Hvis du ofte bruger tegn som du ikke har let adgang til på andre måder, så kan det være, du vil huske kodepunkterne for de tegn udenad så du hurtigt kan indtaste dem.

# Tastaturlayouts

Du kan få et tastatur til at opføre sig som tastaturet på et andet sprog, uanset hvilke bogstaver der er trykt på tasterne. Du kan endda let skifte mellem forskellige tastaturlayouts ved at bruge et ikon i toppanelet. Se for at læse mere.

# Indtastningsmetoder

En indtastningsmetode udvider de forrige metoder ved at give mulighed for at indtaste tegn, ikke kun med tastaturet, men alle inputenheder. Du kan f.eks. indtaste tegn med en mus ved at bruge en bevægelsesmetode eller indtaste japanske tegn med et latin-tastatur.

Højreklik på tekst-widgeten for at vælge en indtastningsmetode, og vælg den indtastningsmetode du vil bruge i Indtastningsmetode-menuen. Der leveres ikke nogen standardindtastningsmetode, så referer til dokumentationen for indtastningsmetode for at se hvordan de bruges.