Bidragsydere til Ubuntu-dokumentationens wiki
GNOMEs dokumentationsprojekt
gnome-doc-list@gnome.org
Selvom din trådløse adapter er tilsluttet, så kan det være, den ikke er blevet ordentligt genkendt af computeren.
scootergrisen
2015-2016, 2019-2021
Alan Mortensen
2023

# Fejlsøgning af trådløs forbindelse

Tjek at den trådløse adapter blev genkendt

Selvom den trådløse adapter er tilsluttet computeren, er den muligvis ikke blevet genkendt som en netværksenhed af computeren. I dette trin vil du kontrollere, om enheden blev genkendt korrekt.

Åbn et terminalvindue, skriv lshw -C network og tryk på Enter. Hvis dette giver en fejlmeddelelse, skal du muligvis installere programmet lshw på din computer.

Gennemse de oplysninger, der dukkede op, og find sektionen Trådløs grænseflade. Hvis din trådløse adapter blev registreret korrekt, skulle du se noget, der ligner (men ikke er identisk) med dette:

*-network description: Wireless interface product: PRO/Wireless 3945ABG [Golan] Network Connection vendor: Intel Corporation

Hvis en trådløs enhed er angivet, skal du fortsætte til Enhedsdriver-trinnet.

Hvis en trådløs enhed ikke er på listen, vil de næste trin, du tager, afhænge af den type enhed, du bruger. Se sektionen nedenfor, der er relevant for den type trådløse adapter, som din computer har (intern PCI, USB, eller PCMCIA).

# PCI (intern) trådløs adapter

Interne PCI-adaptere er de mest almindelige og findes i de fleste bærbare computere lavet inden for de seneste par år. Tjek, om din trådløse PCI-adapter blev genkendt:

Åbn en terminal, skriv lspci og tryk Enter.

Kig igennem listen over enheder, der vises, og find dem, der er markeret med `Network controller` eller `Ethernet controller`. Flere enheder kan være mærket på denne måde; den, der svarer til din trådløse adapter, kan indeholde ord som `wireless`, `WLAN`, `wifi` eller `802.11`. Her er et eksempel på, hvordan det kan se ud:

Network controller: Intel Corporation PRO/Wireless 3945ABG [Golan] Network Connection

Hvis du fandt din trådløse adapter på listen, skal du fortsætte til Enhedsdriver-trinnet. Hvis du ikke fandt noget relateret til din trådløse adapter, så se vejledningen nedenfor.

# USB trådløs adapter

Trådløse adaptere, der tilsluttes en USB-port på din computer, er mindre almindelige. De kan tilsluttes direkte til en USB-port eller kan tilsluttes med et USB-kabel. 3G/mobilbredbåndsadaptere ligner ret meget trådløse (wi-fi) adaptere, så hvis du tror, du har en trådløs USB-adapter, skal du dobbelttjekke, at det faktisk ikke er en 3G-adapter. Tjek, om din trådløse USB-adapter blev genkendt:

Åbn en terminal, skriv lsusb og tryk Enter.

Gennemse listen over enheder, der vises, og find dem, der ser ud til at referere til en trådløs enhed eller netværksenhed. Den, der svarer til din trådløse adapter, kan indeholde ord som `wireless`, `WLAN`, `wifi` eller `802.11`. Her er et eksempel på, hvordan det kan se ud:

Bus 005 Device 009: ID 12d1:140b Huawei Technologies Co., Ltd. EC1260 Wireless Data Modem HSD USB Card

Hvis du fandt din trådløse adapter på listen, skal du fortsætte til Enhedsdriver-trinnet. Hvis du ikke fandt noget relateret til din trådløse adapter, så se vejledningen nedenfor.

# Søg efter en PCMCIA-enhed

PCMCIA trådløse adaptere er typisk rektangulære kort, der stikkes ind i siden af din bærbare computer. De er mere almindeligt forekommende i ældre computere. Tjek, om din PCMCIA-adapter blev genkendt:

Boot din computer uden den trådløse adapter isat.

Åbn en terminal, skriv det følgende og tryk Enter:

tail -f /var/log/messages

Dette vil vise en liste med meddelelser relateret til din computers hardware og vil automatisk opdateres, hvis der er nogen hardwareændringer.

Indsæt din trådløse adapter i PCMCIA-porten og se, hvad der ændres i Terminal-vinduet. Ændringerne bør omfatte nogle oplysninger om din trådløse adapter. Se dem igennem og se, om du kan identificere det.

For at stoppe kommandoen i at køre i terminalen skal du trykke på Ctrl C. Når du har gjort det, kan du lukke terminalen, hvis du vil.

Hvis du fandt oplysninger om din trådløse adapter, skal du fortsætte til Enhedsdriver-trinnet. Hvis du ikke fandt noget relateret til din trådløse adapter, så se vejledningen nedenfor.

# Trådløs adapter blev ikke genkendt

Hvis din trådløse adapter ikke blev genkendt, fungerer den muligvis ikke korrekt, eller de korrekte drivere er muligvis ikke installeret til. Hvordan du kontrollerer, om der er nogen drivere, du kan installere, afhænger af, hvilken Linux-distribution du bruger (f.eks. Ubuntu, Arch, Fedora eller openSUSE).

For at få specifik hjælp, så se supportmulighederne på din distributions websted. Det kan omfatte mailinglister og webchat, hvor du for eksempel kan spørge om din trådløse adapter.