Tilpasninger fra producenten og forskelle i anslået levetid for batteriet kan være årsagen til problemet.
GNOMEs dokumentationsprojekt
gnome-doc-list@gnome.org
Phil Bull
philbull@gmail.com
Michael Hill
mdhillca@gmail.com
scootergrisen
2015-2016, 2019-2021
Alan Mortensen
2023

# Hvorfor er batterilevetiden mindre, end da jeg brugte Windows/Mac OS?

Nogle computere ser ud til at have en kortere batterilevetid, når de kører på Linux, end de gør, når de kører Windows eller Mac OS. En grund til dette er, at computerleverandører installerer speciel software til Windows/Mac OS, der optimerer forskellige hardware/software-indstillinger for en given computermodel. Disse tilpasninger er ofte meget specifikke og er muligvis ikke dokumenterede, så det er svært at inkludere dem i Linux.

Desværre er der ikke en nem måde selv at anvende disse tilpasninger på uden at vide præcis, hvad de er. Du kan dog opleve, at det hjælper at bruge nogle strømbesparende metoder. Hvis din computer har en processor med variabel hastighed, kan det måske også være nyttigt at ændre dens indstillinger.

En anden mulig årsag til uoverensstemmelsen er, at metoden til at estimere batterilevetid er anderledes på Windows/Mac OS end på Linux. Den faktiske batterilevetid kunne være nøjagtig den samme, men de forskellige metoder giver forskellige skøn.