GNOMEs dokumentationsprojekt
gnome-doc-list@gnome.org
Natalia Ruz Leiva
nruz@alumnos.inf.utfsm.cl
Michael Hill
mdhillca@gmail.com
Test din harddisk for problemer for at sikre, at den har det godt.
scootergrisen
2015-2016, 2019-2021
Alan Mortensen
2023

# Tjek din harddisk for problemer

# Tjek harddisken

Harddiske har et indbygget værktøj til helbredskontrol kaldet SMART (Self-Monitoring, Analysis, and Reporting Technology), som løbende kontrollerer disken for potentielle problemer. SMART advarer dig også, hvis disken er ved at gå i stykker, så du kan undgå at miste vigtige data.

Selv om SMART kører automatisk, kan du også kontrollere din disks tilstand ved at køre programmet Diske:

## Tjek din disks helbred med programmet Diske

Åbn Diske fra Aktivitetsoversigten.

Vælg den disk, du vil kontrollere, på listen over lagerenheder til venstre. Oplysninger og status for disken vises.

Klik på menuknappen, og vælg SMART-data & selvtest …. I Overordnet vurdering bør der stå “Disken er OK”.

Se flere oplysninger under SMART-attributtter, eller klik på knappen Start selvtest for at køre en selvtest.

# Hvad hvis disken ikke er i god stand?

Selv hvis Overordnet vurdering viser, at disken ikke er sund, er der måske ingen grund til bekymring. Det er dog bedre at være forberedt med en sikkerhedskopi for at forhindre tab af data.

Hvis status er “Snarligt svigt”, er disken stadig rimeligt sund, men der er fundet tegn på slitage, som betyder, at den kan gå ned i den nærmeste fremtid. Hvis din harddisk (eller computer) er et par år gammel, vil du sandsynligvis se denne meddelelse ved i hvert fald nogle af helbredskontrollerne. Du bør sikkerhedskopiere dine vigtige filer regelmæssigt og kontrollere diskens status med jævne mellemrum for at se, om den bliver værre.

Bliver det værre, bør du måske tage computeren/harddisken med til en med erfaring, som kan diagnosticere og måske reparere den.