GNOMEs dokumentationsprojekt
gnome-doc-list@gnome.org
Fjern alle filer og mapper fra en ekstern harddisk eller et USB-drev ved at formatere den.
scootergrisen
2015-2016, 2019-2021
Alan Mortensen
2023

# Fjern alt på en flytbar disk

Har du en flytbar disk som f.eks. en USB-nøgle eller en ekstern harddisk, vil du af og til måske fuldstændigt fjerne alle filer og mapper. Det kan du gøre ved at formatere disken. Det sletter alle filen på disken, så den er tom.

# Formatér en flytbar disk

Åbn Diske fra Aktivitetsoversigten.

Vælg den disk, du vil slette alt indholdet på, på listen over lagerenheder til venstre.

Sørg for, at du har valgt den rigtige disk! Hvis du vælger den forkerte disk, vil alle filer på den anden disk blive slettet!

Klik på menuknappen på værktøjslinjen under afsnittet Diskenheder. Klik derefter på Formatér partition ….

Vælg en Type for diskens filsystem i det vindue, der vises.

Hvis du ud over på Linux-computere også bruger disken på Windows- eller Mac OS-computere, skal du vælge FAT. Hvis du kun bruger den på Windows, er NTFS måske en bedre løsning. En kort beskrivelse af filsystemtypen vises som en etiket.

Giv disken et navn, og klik på Næste for at fortsætte og få vist et bekræftelsesvindue. Kontroller detaljerne omhyggeligt, og klik på Formatér for at slette disken.

Når formateringen er færdig, skal du klikke på skub ud-ikonet for at fjerne disken sikkert. Den skulle nu være tom og klar til brug igen.

# Formatering af en disk sletter ikke dine filer på en sikker måde

Formatering af en disk er ikke en helt sikker måde at slette alle data på. En formateret disk ser ikke ud til at indeholde nogen filer, men det er muligt, at særlige genoprettelsesprogrammer kan gendanne filerne. Hvis du har brug for at slette filerne på sikker vis, skal du bruge et kommandolinjeværktøj som f.eks. shred.