Phil Bull
philbull@gmail.com
Shaun McCance
shaunm@gnome.org
Tjek hvorfor din mus ikke virker.
scootergrisen
2015-2016, 2019-2021
Alan Mortensen
2023

# Musemarkøren bevæger sig ikke

# Tjek at musen er sat i

Hvis du har en mus med et kabel, så tjek at det er sat godt i din computer.

Hvis det er en USB-mus (med et rektangulært stik), så prøv at sætte det i en anden USB-port. Hvis det er en PS/2-mus (med et lille, rundt stik med seks ben), skal du sørge for, at den er sat i den grønne museport i stedet for den lilla tastaturport. Du skal muligvis genstarte computeren, hvis den ikke var tilsluttet.

# Tjek at musen virker

Sæt musen i en anden computer og se om den virker.

Hvis musen er en optisk mus eller en lasermus, bør et lys skinne ud af bunden af musen, hvis den er tændt. Hvis der ikke er noget lys, skal du kontrollere, at den er tændt. Hvis den er, og der stadig ikke er lys, kan musen være i stykker.

# Tjek trådløs mus

Sørg for, at musen er tændt. Der er ofte en kontakt i bunden af musen til at slukke musen helt, så du kan tage den med dig, uden at den hele tiden vågner.

Bruger du en Bluetooth-mus, skal du sørge for, at du faktisk har parret musen med din computer. Se .

Klik på en knap og se, om musemarkøren nu bevæger sig. Nogle trådløse mus går i dvale for at spare strøm, så de reagerer muligvis ikke, før du klikker på en knap. Se .

Tjek at batteriet i musen er opladet.

Sørg for, at modtageren (donglen) er sat ordentligt i computeren.

Hvis din mus og modtager kan fungere på forskellige radiokanaler, skal du sørge for, at de begge er indstillet til den samme kanal.

Du skal muligvis trykke på en knap på musen, modtageren eller begge dele for at etablere en forbindelse. Brugervejledningen til din mus bør have flere oplysninger, hvis dette er tilfældet.

De fleste trådløse mus (RF, radio) burde fungere automatisk, når du tilslutter dem til din computer. Hvis du har en Bluetooth eller IR (infrarød) trådløs mus, skal du muligvis udføre nogle ekstra trin for at få den til at virke. Trinnene kan afhænge af mærket eller modellen på din mus.