GNOMEs dokumentationsprojekt
gnome-doc-list@gnome.org
Tiffany Antopolski
tiffany.antopolski@gmail.com
Michael Hill
mdhillca@gmail.com
Sikkerhedskopiér alt det du ikke kan holde ud af miste hvis noget går galt.
scootergrisen
2015-2016, 2019-2021
Alan Mortensen
2023

# Hvad der skal sikkerhedskopieres

Din prioritet bør være at sikkerhedskopiere dine mest vigtige filer samt dem der er svære at genskabe. F.eks. fra mest vigtige til mindst vigtige:

# Dine personlige filer

Det kan omfatte dokumenter, regneark, e-mail, kalenderaftaler, finansielle data, familiebilleder eller andre personlige filer som du betragter som uerstattelige.

# Dine personlige indstillinger

Det omfatter ændringer som du har foretaget til farver, baggrunde, skærmopløsning og museindstillinger på dit skrivebord. Det omfatter programindstillinger såsom indstillinger til LibreOffice, din musikafspiller og dit e-mailprogram. De er til at erstatte men det kan tage noget tid af genskabe.

# Systemindstillinger

De fleste personer ændrer aldrig de systemindstillinger som blev oprettet under installation. Hvis du af en eller anden grund tilpasser dine systemindstillinger eller hvis du bruger din computer som en server, så kan det være du vil sikkerhedskopiere disse indstillinger.

# Installeret software

Den software du bruger kan normalt genoprettes ret hurtigt efter et seriøst problem med computeren ved at geninstallere den.

Generelt skal du gå efter at sikkerhedskopiere filer som er uerstattelige og filer som kræver lang tid at erstatte uden en sikkerhedskopi. Modsat, hvis ting er lette at erstatte, så kan det være du ikke vil bruge diskplads på at have sikkerhedskopier af dem.