Tiffany Antopolski
tiffany.antopolski@gmail.com
GNOMEs dokumentationsprojekt
gnome-doc-list@gnome.org
Michael Hill
mdhillca@gmail.com
Klein Kravis
kleinkravis44@outlook.com 2020
Brug Déjà Dup (eller et andet sikkerhedskopieringsprogram) til at lave kopier af dine værdifulde filer og indstillinger for at beskytte mod tab.
scootergrisen
2015-2016, 2019-2021
Alan Mortensen
2023

# Lav en sikkerhedskopi

Den letteste måde til at sikkerhedskopiere dine filer og indstillinger er ved at lade et sikkerhedskopieringsprogram håndtere sikkerhedskopieringsprocessen for dig. Der findes forskellige sikkerhedskopieringsprogrammet, f.eks. Déjà Dup.

Hjælpen til det sikkerhedskopieringsprogram du vælger guider dig gennem indstillingen af dine præferencer til sikkerhedskopieringen samt hvordan du genopretter dine data.

En anden mulighed er at kopiere dine filer til en sikker placering såsom en ekstern harddisk, en onlinelagertjeneste eller et USB-drev. Dine personlige filer og indstillinger er gerne i din hjemmemappe, så du kan kopiere dem derfra.

Mængden af data som du kan sikkerhedskopiere begrænses af størrelsen på lagerenheden. Hvis du har plads nok på din sikkerhedskopieringsenhed, så er det bedst at sikkerhedskopiere hele hjemmemappen med følgende undtagelser:

Filer der allerede er blevet sikkerhedskopieret til en anden placering såsom et USB-drev eller andet flytbart medie.

Filer som du let kan genskabe. Hvis du f.eks. er programmør, så behøver du ikke sikkerhedskopiere de filer som genereres når du kompilerer dine programmer. Sørg i stedet for at sikkerhedskopiere de oprindelige kildefiler.

Filer i Trash-mappen. Din Trash-mappe findes i ~/.local/share/Trash.