Shaun McCance
shaunm@gnome.org
Michael Hill
mdhillca@gmail.com
David King
amigadave@amigadave.com
Styr hvornår miniaturer bruges til filer.
scootergrisen
2015-2016, 2019-2021
Alan Mortensen
2023

# Indstillinger for forhåndsvisning i filhåndtering

Filhåndteringen opretter miniaturer til forhåndsvisning af billed-, video- og tekstfiler. Forhåndsvisninger af miniaturer kan være langsomme for store filer eller over netværk, så du kan kontrollere, hvornår forhåndsvisninger laves. Klik på menuknappen øverst til højre i vinduet, vælg Indstillinger, og gå derefter til sektionen Ydeevne.

# Vis miniaturer

Som standard udføres alle forhåndsvisninger Kun på denne computer, dem på din computer eller tilsluttede eksterne drev. Du kan indstille denne funktion til Alle filer eller Aldrig. Filhåndteringen kan gennemse filer på andre computere over et lokalt netværk eller internettet. Hvis du ofte gennemser filer over et lokalt netværk, og netværket har høj båndbredde, kan du indstille forhåndsvisningsindstillingen til Alle filer.

# Tæl antal filer i mapper

Hvis du viser filstørrelser i listevisningskolonner eller ikontekster, vil mapper blive vist med en optælling af, hvor mange filer og mapper de indeholder. At tælle elementer i en mappe kan være langsomt, især for meget store mapper eller over et netværk.

Du kan slå denne funktion til eller fra eller kun slå den til for filer på din computer og lokale eksterne drev.