Paul W. Frields
stickster@gmail.com
Du skal angive den rette netværksport for at aktivere/deaktivere netværksadgang til et program med din firewall.
scootergrisen
2015-2016, 2019-2021
Alan Mortensen
2023

# Hyppigt anvendte netværksporte

Dette er en liste over netværksporte, der almindeligvis bruges af programmer, der leverer netværkstjenester såsom fildeling eller fjernvisning af skrivebord. Du kan ændre dit systems firewall til at blokere eller tillade adgang til disse programmer. Der er tusindvis af porte i brug, så denne tabel er ikke komplet.

Port | Navn | Beskrivelse
--- | --- | ---
5353/udp | mDNS, Avahi | Giver systemer mulighed for at finde hinanden og beskrive, hvilke tjenester de tilbyder, uden at du behøver at angive detaljerne manuelt.
631/udp | Udskrivning | Giver dig mulighed for at sende udskriftsjob til en printer over netværket.
631/tcp | Udskrivning | Giver dig mulighed for at dele din printer med andre personer over netværket.
5298/tcp | Tilstedeværelse | Giver dig mulighed for at annoncere din instant messaging-status, f.eks. “online” eller “optaget”, til andre personer på netværket.
5900/tcp | Fjernskrivebord | Giver dig mulighed for at dele dit skrivebord, så andre kan se det eller yde fjernhjælp.
3689/tcp | Musikdeling (DAAP) | Giver dig mulighed for at dele dit musikbibliotek med andre på dit netværk.