Bidragsydere til Ubuntu-dokumentationens wiki
GNOMEs dokumentationsprojekt
gnome-doc-list@gnome.org
Det kan være, du skal bruge detaljer såsom modelnummeret på din trådløse adapter i efterfølgende fejlsøgningstrin.
scootergrisen
2015-2016, 2019-2021
Alan Mortensen
2023

# Fejlsøgning af trådløst netværk

Indsaml information om din netværkshardware

I dette trin vil du indsamle oplysninger om din trådløse netværksenhed. Måden, du løser mange trådløse problemer på, afhænger af den trådløse adapters mærke og modelnummer, så du bliver nødt til at notere disse detaljer. Det kan også være nyttigt at have nogle af de dele, der fulgte med din computer, som f.eks. enhedsdriverinstallationsdiske. Se efter følgende dele, hvis du stadig har dem:

Emballagen og instruktionerne til dine trådløse enheder (især brugervejledningen til din router)

Disken med drivere til din trådløse adapter (også selvom den kun indeholder Windows-drivere)

Producenterne og modelnumrene på din computer, trådløse adapter og router. Disse oplysninger kan normalt findes i bunden eller på bagsiden af enheden.

Versions- eller revisionsnumre der kan være trykt på dine trådløse netværksenheder eller deres emballage. Disse kan være særligt nyttige, så kig grundigt efter.

Alt på driverdisken der identificerer enten selve enheden, dens firmwareversion eller de komponenter (chipsæt), den bruger.

Hvis det er muligt, så prøv at få adgang til en anden fungerende internetforbindelse, så du kan hente software og drivere, hvis det er nødvendigt. (At tilslutte din computer direkte til routeren med et Ethernet-netværkskabel er en måde at gøre det på, men tilslut den kun, når du har brug for det.)

Når du har så mange af disse elementer som muligt, så klik på Næste.