Phil Bull
philbull@gmail.com
Dobbelttjek adgangskoden, og andre ting der kan prøves.
scootergrisen
2015-2016, 2019-2021
Alan Mortensen
2023

# Jeg har indtastet den korrekte adgangskode, men jeg kan stadigvæk ikke oprette forbindelse

Hvis du er sikker på, du har indtastet den korrekte trådløse adgangskode, men du stadig ikke kan oprette forbindelse til et trådløst netværk, kan du prøve nogle af følgende:

Dobbelttjek, at du har den rigtige adgangskode

I adgangskoder skelnes der mellem store og små bogstaver (det betyder noget, om det er store eller små bogstaver), så tjek, at du ikke har misforstået et af bogstaverne.

Prøv hex- eller ASCII-adgangsnøglen

Den adgangskode, du indtaster, kan også repræsenteres på en anden måde: som en streng af tegn i hexadecimal (tallene 0-9 og bogstaverne a-f) kaldet en adgangsnøgle. Hver adgangskode har en tilsvarende adgangsnøgle. Hvis du har adgang til adgangsnøglen samt adgangskoden, kan du prøve at indtaste adgangsnøglen i stedet. Sørg for, at du vælger den korrekte trådløse sikkerhedsindstilling, når du bliver bedt om din adgangskode (vælg f.eks. WEP 40/128-bit nøgle, hvis du indtaster adgangsnøglen på 40 tegn til en WEP-krypteret forbindelse).

Prøv at slukke og tænde for det trådløse netværkskort

Nogle gange kan trådløse kort “gå i stå” eller opleve et mindre problem, der betyder, at de ikke vil oprette forbindelse. Prøv at slukke og tænde for kortet igen for at nulstille det. Se for at få flere oplysninger.

Tjek, at du bruger den rigtige type trådløs sikkerhed

Når du bliver bedt om at indtaste din adgangskode til trådløs sikkerhed, kan du vælge, hvilken type trådløs sikkerhed du vil bruge. Sørg for at vælge den type, der bruges af routeren eller den trådløse basestation. Dette bør være valgt som standard, men nogle gange er af en eller anden grund ikke tilfældet. Hvis du ikke ved, hvilken type det er, kan du bruge prøve at gå de forskellige muligheder igennem.

Tjek, at dit trådløse kort er ordentligt understøttet

Nogle trådløse kort understøttes ikke særlig godt. De vises som en trådløs forbindelse, men de kan ikke oprette forbindelse til et netværk, fordi deres drivere mangler evnen til at gøre dette. Se om du kan få en alternativ trådløs driver, eller om du skal udføre noget ekstra opsætning (som at installere en anden firmware). Se for mere information.