Cristopher Thomas
crisnoh@gmail.com
Shaun McCance
shaunm@gnome.org
Jim Campbell
jcampbell@gnome.org
Michael Hill
mdhillca@gmail.com
David King
amigadave@amigadave.com
Fjern filer eller mapper, som du ikke længere bruger.
scootergrisen
2015-2016, 2019-2021
Alan Mortensen
2023

# Slet filer og mapper

Hvis du ikke længere vil have en fil eller mappe, kan du slette den. Når du sletter et element, flyttes det til Papirkurven, hvor det gemmes, indtil du tømmer papirkurven. Du kan gendanne elementer i Papirkurven på deres oprindelige placering, hvis du får brug for dem, eller hvis du slettede dem ved en fejl.

# Send en fil til papirkurven:

Vælg det element du vil placere i papirkurven ved at klikke på det én gang.

Tryk på Delete på dit tastatur, eller træk elementet til Papirkurven i sidebjælken.

Filen vil blive flyttet til papirkurven, og du vil få vist en mulighed for at Fortryde sletningen. Knappen Fortryd vises i et par sekunder. Hvis du vælger Fortryd, vil filen blive gendannet på dens oprindelige placering.

For at slette filer permanent og frigøre diskplads på din computer skal du tømme papirkurven. For at tømme papirkurven skal du højreklikke på Papirkurv i sidebjælken og vælge Tøm papirkurv.

# Slet en fil permanent

Du kan slette en fil permanent med det samme uden at skulle sende den til papirkurven først.

## Slet en fil permanent:

Vælg elementet, du vil slette.

Tryk på og hold Skift-tasten nede, og tryk herefter på Delete-tasten på dit tastatur.

Fordi du ikke kan fortryde dette, bliver du bedt om at bekræfte, at du vil slette filen eller mappen.

Slettede filer på en flytbar enhed er muligvis ikke synlige på andre operativsystemer såsom Windows eller Mac OS. Filerne er der stadig og vil være tilgængelige, når du tilslutter enheden igen til din computer.