Den resterende tid på batteri, der vises, når du klikker på batteriikonet, er anslået.
GNOMEs dokumentationsprojekt
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Michael Hill
mdhillca@gmail.com
scootergrisen
2015-2016, 2019-2021
Alan Mortensen
2023

# Den resterende tid på batteri er forkert

Når du tjekker den resterende batterilevetid, kan du opdage, at den resterende tid, som den rapporterer, er forskellig fra, hvor længe batteriet faktisk holder. Dette skyldes, at mængden af resterende batterilevetid kun kan estimeres. Normalt forbedres estimaterne over tid.

For at vurdere den resterende batterilevetid skal der tages højde for en række faktorer. Den ene er mængden af strøm, der i øjeblikket bruges af computeren: strømforbruget varierer afhængigt af, hvor mange programmer du har åbne, hvilke enheder der er tilsluttet, og om du kører nogle intensive opgaver (som for eksempel at se HD-video eller konvertere musikfiler). Dette ændrer sig fra øjeblik til øjeblik, og det er svært at forudsige.

En anden faktor er, hvordan batteriet aflades. Nogle batterier mister opladningen hurtigere, jo mindre strøm der er på. Uden præcis viden om, hvordan batteriet aflades, kan der kun laves et groft skøn over den resterende batterilevetid.

Efterhånden som batteriet aflades, vil strømstyringen finde ud af dets afladningsegenskaber og vil lære, hvordan der kan laves bedre skøn over batteriets levetid. De vil dog aldrig være helt nøjagtige.

Hvis du får et fuldstændigt latterligt estimat for batterilevetid (f.eks. hundreder af dage), mangler strømstyringen sandsynligvis nogle af de data, den skal bruge for at lave et fornuftigt estimat.

Hvis du tager stikket ud af stikkontakten og kører den bærbare computer på batteri i et stykke tid, og derefter tilslutter den og lader den genoplade igen, så burde strømstyringen være i stand til at få de data, den har brug for.