Tiffany Antopolski
tiffany@antopolski.com
Petr Kovar
pknbe@volny.cz
Udskriv foldet brochure (som en bog eller pjece) fra en PDF med normal papirstørrelse i A4 eller Letter.
scootergrisen
2015-2016, 2019-2021
Alan Mortensen
2023

# Udskriv en brochure på en duplexprinter

Du kan lave en foldet brochure (såsom en lille bog eller pamflet) ved at udskrive sider af et dokument i en speciel rækkefølge og ændre et par udskrivningsmuligheder.

Instruktioner til at udskrive en brochure fra et PDF-dokument.

Vil du udskrive en brochure fra et LibreOffice-dokument, skal du først eksportere det til en PDF ved at vælge Fil Eksportér som PDF …. Antallet af sider i dokumentet skal være et multiplum af 4 (4, 8, 12, 16, …). Du skal muligvis tilføje op til 3 tomme sider.

Sådan udskrives en brochure:

Åbn udskrivningsdialogen. Dette kan normalt gøres via Udskriv i menuen eller ved at bruge Ctrl P-tastaturgenvejen.

Klik på knappen Egenskaber …

I rullelisten Orientering skal du sørge for, at Landskab er valgt.

I rullelisten Duplex skal du vælge Kort kant.

Klik OK for at vende tilbage til udskrivningsdialogen.

Under Område og kopier vælges Sider.

Indtast numrene på siderne i denne rækkefølge (n er det samlede antal sider og et multiplum af 4):

n, 1, 2, n-1, n-2, 3, 4, n-3, n-4, 5, 6, n-5, n-6, 7, 8, n-7, n-8, 9, 10, n-9, n-10, 11, 12, n-11 …

Eksempler:

4-siders brochure: Skriv 4,1,2,3

8-siders brochure: Skriv 8,1,2,7,6,3,4,5

20-siders brochure: Skriv 20,1,2,19,18,3,4,17,16,5,6,15,14,7,8,13,12,9,10,11

Vælg fanebladet Sidelayout.

Under Layout vælges Brochure.

Under Papirsider i rullelisten Medtag skal du vælge Alle sider.

Klik på Udskriv.