Anita Reitere
nitalynx@gmail.com
Tjek mængden af blæk eller toner, der er tilbage i printerpatronerne.
scootergrisen
2015-2016, 2019-2021
Alan Mortensen
2023

# Hvordan tjekker jeg min printers blæk- eller tonerniveauer?

Hvordan du kontrollerer, hvor meget blæk eller toner, der er tilbage i din printer, afhænger af printerens model og producent samt de drivere og programmer, der er installeret på din computer.

Nogle printere har en indbygget skærm til at vise blækniveauer og andre oplysninger.

Nogle printere rapporterer toner- eller blækniveauer til computeren, som kan findes i panelet Printere i Indstillinger. Blækniveauet vil blive vist sammen med printeroplysningerne, hvis det er tilgængeligt.

Driverne og statusværktøjerne til de fleste HP-printere leveres af HP Linux Imaging and Printing-projektet (HPLIP). Andre producenter kan levere proprietære drivere med lignende funktioner.

Alternativt kan du installere et program til at kontrollere eller overvåge blækniveauer. Inkblot viser blækstatus for mange HP-, Epson- og Canon-printere. Se, om din printer er på listen over understøttede modeller. Et andet program til kontrol af blækniveauet i Epson og nogle andre printere er mtink.

Nogle printere er endnu ikke godt understøttet på Linux, og andre er ikke designet til at rapportere deres blækniveauer.