Bidragsydere til Ubuntu-dokumentationens wiki
GNOMEs dokumentationsprojekt
gnome-doc-list@gnome.org
Sørg for at simple netværksindstillinger er korrekte og forbered dig på de næste fejlsøgningstrin.
scootergrisen
2015-2016, 2019-2021
Alan Mortensen
2023

# Fejlsøgning af trådløst netværk

Udfør et indledende tjek af forbindelsen

I dette trin vil du kontrollere nogle grundlæggende oplysninger om din trådløse netværksforbindelse. Dette er for at sikre, at dit netværksproblem ikke er forårsaget af et relativt simpelt problem, såsom at den trådløse forbindelse er slået fra, og for at forberede de næste par fejlfindingstrin.

Sørg for, at din bærbare computer ikke er forbundet til en kablet internetforbindelse.

Har du en ekstern trådløs adapter (såsom en USB-adapter eller et PCMCIA-kort der tilsluttes din bærbare computer), skal du sørge for, at den er sat ordentligt ind i den korrekte port på din computer.

Hvis dit trådløse kort er inde i din computer, skal du sørge for, at den trådløse kontakt er tændt (hvis den har en). Bærbare computere har ofte trådløse kontakter, som du kan slå til og fra ved at trykke på en kombination af tastaturtaster.

Åbn systemmenuen i højre side af toppanelet, og vælg wi-fi-netværket, og vælg derefter Wi-fi-indstillinger. Sørg for, at Wi-fi-kontakten er slået til. Du bør også kontrollere, at Flytilstand ikke er slået til.

Åbn terminalen, skriv nmcli device og tryk Enter.

Dette vil vise oplysninger om dine netværksgrænseflader og forbindelsesstatus. Kig ned over listen med oplysninger og se, om der er et element relateret til den trådløse netværksadapter. Hvis tilstanden er `tilsluttet`, betyder det, at adapteren fungerer og er forbundet til din trådløse router.

Har du forbindelse til din trådløse router, men stadig ikke kan få adgang til internettet, er din router muligvis ikke konfigureret korrekt, eller din internetudbyder (ISP) oplever muligvis nogle tekniske problemer. Gennemgå opsætningsvejledningerne til din router og internetudbyder for at sikre dig, at indstillingerne er korrekte, eller kontakt din internetudbyder for at få support.

Hvis oplysningerne fra nmcli device ikke viste, at du var forbundet til netværket, skal du klikke på Næste for at fortsætte til næste del af fejlfindingsvejledningen.